EELK Vastseliina kogudus

Vastseliina Gümnaasiumi jõulukontsert “Sel ööl”
2025-12-18 18:00 (Europe/Tallinn) | Võru maakond
Esinevad kooli väiksemad ja suuremad laululapsed.

Jõulukontsert "ÜKS HETK", Lasva Meeskoor ja sõbrad
2025-12-21 16:00 | Vastseliina kirik, Kirikla, Külaoru küla, Võru vald, Võru maakond, 65223, Estonia
Kaunimad jõululaulud toovad kuulajateni Lasva Meeskoor, dirigent Jane Reiljan-Prätz ja külalisesineja segakoor Claro, dirigent Ermo Talvik.
Kontsert on tasuta, oodatud on annetus kirikule.

Collegium Musicale kontsert
2026-04-18 16:00 - 17:00 | Vastseliina kirik, Kirikla, Külaoru küla, Võru vald, Võru maakond, 65223, Estonia
Kammerkoor Collegium Musicale, dirigent Endrik Üksvärav, orelil Jaanus Torrim.
Kontserdi kavas: Arvo Pärt, Cyrillus Kreek, Veljo Tormis ja Jaanus Torrim.
Erilise kõla ja kõrgetasemeliste esituste poolest tuntud Collegium Musicale repertuaar ulatub renessansist tänapäeva, suure tähelepanu all on Eesti heliloojate looming. A cappella kooriteoste kõrval esitatakse ka suurvorme. Koori pea 15 tegevusaasta sisse on jäänud peale Eestis toimunud muusikasündmuste ka eriilmelised kontserdid ja festivalid Itaalias, Prantsusmaal, Venemaal, Saksamaal, Tšehhis, Poolas, Soomes, Maltal, Iisraelis, Liibanonis, Kreekas, Hollandis, Jaapanis, Kanadas ja Ameerika Ühendriikides. Kollektiividest on Collegium Musicale teinud koostööd Helsingi Barokkorkestri, Hamiltoni Kammerorkestri, Raschèr Saxophone Quarteti, NFM Leopoldinumi kammerorkestri, Eesti Riikliku Sümfooniaorkestri, Tallinna Kammerorkestri, barokkansambli Barrocade jt-ga.Dirigent Endrik Üksvärav on lõpetanud Eesti Muusika- ja Teatriakadeemia kooridirigeerimise erialal Olev Oja juhendamisel (2004) ning omandanud samal erialal magistrikraadi Hirvo Surva klassis (2011), ta on õppinud ka trompetit ja metsasarve. 2010. Aasta sügisel pani ta aluse kammerkoorile Collegium Musicale, mis on tema dirigeerimisel pälvinud kolm korda aasta koori tiitli ning saavutanud tuntust ja tunnustust mitmetel rahvusvahelistel sündmustel.

Pilet 5 eurot, toetajapilet 10 eurot, lastele tasuta
